Vetland skole

Protokoll

|  |  |
| --- | --- |
|  | |
| **Til:** | Driftsstyrets representanter |
| **Fra:** | Driftsstyreleder v/rektor |
| **Møtegruppe:** | Driftsstyret ved Vetland |
| **Til stede:** | Ketil Einarsen – driftsstyreleder, Naomi Sender- foresatt representant  Roger Storslett- nestleder, Dag Werner- ekstern representant og Toini Rysstad - rektor |
| **Fravær:** | Vidar Vevik – ekstern representant, Hajer Karimi – ansatt representant og Solveig Storo -ansatt representant |
| **Møtedato:** | 28.11.2023 |
| **Telefon:** | 23127110 |
| **Vår ref.** | Toini Rysstad |

Sak 27/2023: Godkjenning av innkalling **Vedtak: Protokoll/ Referat fra 26.09. 2023 godkjennes.**

Sak 28/2023: Godkjenning av referat fra forrige møte **Vedtak: Innkallingen godkjennes**

**Sak 29/2023: Skolens økonomi:** Driftsstyrets representanter er, via 2. tertialrapportering og informasjon på driftsstyremøte 26.09, kjent med at skolen går mot merforbruk ved utgangen av 2023.

*Store deler av skolens budsjett benyttes, slik økonomirapporten framlagt på møtet viser, til lønn og sosiale utgifter til ansatte. Vetland har mange ansatte med høy kompetanse, lang erfaring og høy lønn.*

*Det er et stort mangfold i elevgruppen og det er behov for høy voksendekning i flere av elevgruppene Mange av elevene har utfordringer utover nedsatt hørsel, uten at de får økt/ eller avvikende elevsats. Andre faktorer som påvirker skolens økonomi er et vekslende elevtall, små elevgrupper på enkelte trinn og et svakt synkende elevtall.*

*Det har også vært behov for en investering i læremidler, både lærebøker og digitale læremidler som er i henhold til LK20. Driftsstyret er kjent med skolens økonomiske utfordringer fra tidligere år.*

Det er satt inn tiltak som redusert vikarbruk og innkjøpsstopp på flere områder, men skolen går likevel mot et merforbruk på ca 10%. Det settes inn ytterligere tiltak vår 24, disse vil framkomme i budsjettet for skoleåret 2024-25.

**Driftsstyret tar saken til etterretning. Leder og eksterne representanter vil kontakte sine samarbeidspartnere og arbeide for et økt tilskudd til skolen.**

### **Sak 30/2023: Skolen bygg, vedlikehold bruke av lokaler:** Det vises til leietakermøte 10.11.23 hvor Oslobygg informerer om utførte og kommende arbeider ved skoleanlegget.

I 2023 er hele bygg 7 malt, og det er byttet panel på hele inngangspartiet på bakkeplan. På bygg 1 er utvendige søyler ved inngangspartiet blekkbeslått utvendige søyler. Oslobygg planlegger å male flere av byggene utvendig neste år. Vider planlegges det å slipe og lakke flere av gulvene i bygg H. Bygg B/C skal utbedres. Det vil blir utforing/etterisolering av vegger, utskifting av vinduer og dører. Arbeidet starter i januar- februar og målet er at det skal ferdigstilles i mars. Bygget må stenges av i et par uker. Sanserommene er slitte, og de trenger oppgradering.

Innspill fra skolen: Det er etablert et rom innenfor det store rommet når du kommer opp i andre etasje. Det er ønskelig med en dør fra dette rommet som fører rett ut i gangen. I dag må du gå ut via det store rommet, hvilket er forstyrrende for undervisningen. Direkte utgang vil også være bedre med tanke på sikkerhet/rømningsvei. Oslobygg vil komme tilbake til dette forslaget.

**Driftsstyret tar saken til etterretning og er fornøyd med at det settes i gang utbedringer av bygg B/C.**

**Sak 31/2023: Opplæring av driftsstyremedlemmer:** Det er utarbeidet et digitalt kurs for opplæring av driftsstyremedlemmene. Linken legges ved referatet. Medlemmene kan se på dette hver for seg, og på neste møte vil vi vurdere om vi skal se på dette sammen.

**Sak 32/2023: NoU rapporten: «Tegnspråk for livet»:** Oslo kommune er høringsinstans, og Vetland har sammen med Voldsløkka og Nydalen kommet med innspill til Utdanningsetaten, som vil samle innspillene og legge dette fram for Byrådet På denne måten vil hele opplæringsløpet bli sett på samlet.

Innspill fra Vetland skole bygger på en lengre prosess gjennom arbeid med personale. NoU-rapporten er en etterlengtet rapport. Vi ser at det er mye engasjement i ulike tegnspråkmiljøer, og også på Vetland. Innspillet fra Vetland gjenspeiler gleder og utfordringer «sett med Oslobriller». Vetland har tidligere sendt også innspill til tegnspråkutvalget 17.04.23, hvor skolens ulike utfordringer og forventninger ble drøftet. Vi ser at flere av våre innspill ble nevnt/diskutert/løftet frem i NoU-rapporten.

Vetland fokuserer på forslag til tiltakene som omhandler grunnskoleopplæringen. I tillegg vil vi se på noen av de andre tiltakene som vil ha mer eller mindre direkte og indirekte påvirkning i grunnskolen. Når det gjelder utvalgets forslag til lovendringer fokuserer vi på det som er gjeldende for opplæring i og på tegnspråk

**Driftsstyret tar saken til etterretning**

**Sak 33/2023: Eventuelt:**

-Vetland skulle hatt besøk av Norges Døveforbund i starten av desember, besøket er utsatt til januar.

-Det er lyst ut ledig stilling som assisterende rektor ved skolen. Det vil også bli utlyst stilling som AKS leder.

-Unni Helland er utnevnt til ny FAU leder.

-Vetland må levere Strategisk plan og budsjett for 2023/24 innen 22.02.24. Begge dokumentene må behandles og godkjennes av driftsstyret og MBU.

**Neste driftsstyremøte blir 16.01.24 kl 17.**

Ketil Einarsen Toini Rysstad

leder rektor